  Анжелика Тихонова корреспондент 1-тӥ тулыспаллы Удмуртиын укмыс сюрслэсь трос ужтэк кылемъёсты пусйизы. Со сярысь ивортэ Удмуртиысь Ужъя но миграцияя политикая министерстволэн пресс-службаез. Со вакытэ Калыклы уж инты сётонъя кун службалэн уж интыосъя лыдметаз 8 сюрс пала вакансиос лыдъясько. Но тросэз соос пӧлысь уж ӧнеръёс: вуриськись, токарь, слесарь-ремонтник, плотник, пыжиськись, тракторист но мукетъёсыз. 1-тӥ тулыспаллы ужтэк пукисьёслэн лыдзы трослы кулэсмиз Кез (28 процентлы) но Алнаш (25 процентлы) ёросъёсын. 1-тӥ южтолэзьлы, Ужъя но миграцияя политикая министерстволэн иворезъя, ужтэк кылемъёслэн тужгес ӧжыт лыдзы пусъемын куинь каръёсын: Ижкарын, Вотка карын но Можгаын, озьы ик ньыль ёросъёсын: Дэри, Ува, Эгра но Якшур-Бӧдья. Тегъёс: Ижкар Удмуртия Мерлык уж  